stanford-oval/wikipedia huggingface dataset:
Societas Meteorologica Palatina

Societas Meteorologica Palatina oli 1700-luvun lopun saksalainen tiedeseura. Se tunnettiin myös nimellä Mannheimin Meteorologinen Seura (Mannheimer Meteorologische Gesellschaft). Seuran perusti vuonna 1780 Baijerin vaaliruhtinas Karl Theodor. Seura oli ensimmäinen järjestö, joka kokosi, analysoi ja julkaisi säähavaintoja koko maailmasta. Näiden havaintojen perusteella meteorologit laativat myöhemmin sääkarttoja ja ilmastovyöhykeanalyysejä. Seuralla oli havainnontekijöitä sekä Euroopassa että Pohjois-Amerikassa.
Seura edellytti, että havainnot tehtiin samaan aikaan (kello 7, 14 ja 21) ja käytettiin seuran kalibroimia lämpö- ja kosteusmittaria ja ilmapuntaria, jotka havainnontekijä sai ilmaiseksi käyttöönsä. Tuuliviiri ja sademittari havainnontekijän tuli tehdä tai hankkia itse. Havainnot kirjattiin seuran jakamaan taulukkoon. 15-33 lasemaa, useimmat luostareita, lähettivät havaintonsa seuralle vuosittain. Niistä laskettiin päivä-, kuukausi- ja vuosikeskiarvoja jotka julkaistiin seuran julkaisusarjassa.
Seura organisoi myös fenologisia havaintoja vuosina 1781–1792.
Lokki (näytelmä)

Tšehov lukee Lokkia näyttelijöille vuonna 1899.
Lokki (ven. Чайка, Tšaika) on Anton Tšehovin  kirjoittama nelinäytöksinen näytelmä. Lokki on Tšehovin tunnetuimpia näytelmiä ja ensimmäinen Tšehovin neljästä keskeisestä näyttämöteoksesta. Se kuvaa kahden sukupolven välistä yhteentörmäystä.
Tšehov kirjoitti Lokin vuosina 1895–1896, ja näytelmän ensiesitys oli Pietarissa 17. lokakuuta 1896. Lokkiin suhtauduttiin aluksi penseästi, ja Tšehov masentui näytelmän huonosta vastaanotosta. Konstantin Stanislavskin johtama Moskovan taiteellinen teatteri otti kuitenkin Lokin ohjelmistoonsa vuonna 1898, ja siitä alkoi näytelmän menestys ja nousu klassikkoasemaan.
Henkilöt

Irina Nikolajevna Arkadina, miehensä mukaan Trepleva, näyttelijätär
Konstantin Gavrilovitš Treplev, hänen poikansa
Pjotr Nikolajevitš Sorin, rouva Arkadinan veli
Nina Mihailovna Zaretšnaja, rikkaan tilanomistajan tytär
Ilja Afanasjev Šamrajev, eläkkeellä oleva luutnantti, Sorinin tilanhoitaja
Polina Andrejevna, hänen vaimonsa
Maša (Maria Iljinitša, Mašenka), hänen tyttärensä
Boris Aleksejevitš Trigorin, kirjailija
Jevgeni Sergejevitš Dorn, lääkäri
Semjon Semjonovitš Medvedenko, opettaja
Jakov, renki
Kokki
Sisäkkö
Linnankoskenkatu

| Linnankoskenkatu> Linnankoskigatan |
| --- | --- |
 Linnankoskenkatua Töölönkadun risteyksen kohdalla. Taustalla Nordenskiöldin aukio.
Maa:   Suomi
Tieluokka:  katu
Pituus:  0,7 km
Alkupiste:  Mannerheimintie
Reitti:  Nordenskiöldin aukio (0,2 km)
Päätepiste:  Merikannontien ja Stenbäckinkadun risteys (0,7 km)
Päällyste:  asfaltti
Kaistaluku:  kaksi- ja nelikaistainen
Linnankoskenkatu Minna Canthin kadun risteyksen kohdalla itään päin kuvattuna.
Linnankoskenkatu (ruots. Linnankoskigatan; ent. Bjällbonkatu) on noin 700 metriä pitkä katu Helsingin Taka-Töölössä. Se alkaa Mannerheimintieltä ja kulkee kaksikaistaisena noin 200 metrin matkan Nordenskiöldin aukiolle, jonka jälkeen se muuttuu nelikaistaiseksi. Katu päättyy Taka-Töölön ja Meilahden rajalle Merikannontien ja Stenbäckinkadun risteykseen, josta se jatkuu nimellä Paciuksenkatu.
Linnankoskenkadun, Minna Canthin kadun ja Nordenskiöldinkadun rajaamalla alueella sijaitsevat Linnankoskenpuisto ja Venäjän tiede- ja kulttuurikeskus. Lastenlinna sijaitsee Linnankoskenkadun, Lastenlinnantien ja Stenbäckinkadun rajaamalla tontilla. Katu on nimetty kirjailija Johannes Linnankosken mukaan.
Linnankoskenkadun nimi oli vuoteen 1930 asti Bjällbonkatu (ruots. Bjällbogatan).
Poikkikadut idästä länteen

Mannerheimintie
Minna Canthin katu (pohjoiseen)
Töölönkatu (etelään)
Nordenskiöldin aukio: Nordenskiöldinkatu (pohjoiseen), Topeliuksenkatu ja Mechelininkatu (etelään)
Kajanuksenkatu (etelään)
Vanhallankatu
Lastenlinnantie
Merikannontie (etelään) ja Stenbäckinkatu (koilliseen). Samasta risteyksestä suoraan jatkuu Paciuksenkatu.
Julkinen liikenne

Linnankoskenkadulla kulkee Nordenskiöldin aukiolta kadun länsipäähän asti HSL-liikenteeseen kuuluvat bussilinjat 24 (Kampin keskus–Seurasaari) ja 25 (Kampin keskus–Pajamäki).
Linnankoskenkadulla on kaksi linja-autopysäkkiä: Kajanuksenkatu ja Lastenlinna.
Limpopon provinssi

| Limpopo |
| --- | --- |

 Limpopo Etelä-Afrikan kartalla
Valtio:  Etelä-Afrikka
Perustettu:  1994
Hallinto:  
 – hallinnollinen keskus:  Polokwane
 – Pääministeri:  Stanley Mathabatha (ANC)
Pinta-ala:  125 754 km²
Väkiluku (2016):  5 799 090
 – väestötiheys:  46,1 as./km²
 
Provinssin internetsivut
Limpopo on Etelä-Afrikan provinssi. Se sijaitsee valtion pohjoisosassa ja rajautuu Botswanaan, Zimbabween ja Mosambikiin. Provinssi tunnettiin aiemmin nimillä Northern Province (Pohjoinen provinssi) ja Pohjois-Transvaal. Sen pääkaupunki ja suurin kaupunki on Polokwane. Limpopossa on arviolta 5 799 090 asukasta (vuonna 2016) ja sen pinta-ala on 125 754 neliökilometriä.
Piirikunnat

Limpopo on jaettu hallinnollisesti viiteen piirikuntaan, jotka jakautuvat edelleen yhteensä 24 kuntaan. Piirikunnat ovat:
Capricorn
Mopani
Sekhukhune
Vhembe
Waterberg
Aiheesta muualla

Kuvia tai muita tiedostoja aiheesta Limpopon provinssi Wikimedia Commonsissa
Provinssin internetsivut
Etelä-Afrikan provinssit
Itä-Kap
Vapaavaltio
Gauteng
KwaZulu-Natal
Mpumalanga
Limpopo
Pohjois-Kap
Luoteismaakunta
Länsi-Kap
Starship Troopers – Universumin sotilaat

| Starship Troopers – Universumin sotilaat> Starship Troopers |
| --- | --- |

Ohjaaja:  Paul Verhoeven
Käsikirjoittaja:  Edward Neumeier, Robert A. Heinleinin tekstin pohjalta.
Tuottaja:  Jon Davison, Alan Marshall
Säveltäjä:  Basil Poledouris
Kuvaaja:  Jost Vacano
Leikkaaja:  Mark Goldblatt
Pukusuunnittelija:  Ellen Mirojnick
Pääosat:  Casper Van Dien Denise Richards Dina Meyer
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures Touchstone Pictures
Levittäjä:  InterCom Netflix Disney+
Ensi-ilta:  1997
Kesto:  129 min
Alkuperäiskieli:  englanti
Seuraaja:  Starship Troopers 2
Aiheesta muualla
IMDb 
Elonet
AllMovie
Infobox OKNimi-testi OK: 
Starship Troopers – Universumin sotilaat (Starship Troopers) on löyhästi Robert A. Heinleinin samannimiseen romaaniin perustuva satiirinen science fiction -toimintaelokuva vuodelta 1997, jonka on ohjannut Paul Verhoeven.
Elokuvan esittämä fasistinen ja militaristinen elämänkatsomus hämmensi katsojia ja kriitikoita sen ilmestyessä. Sen dystooppinen tulevaisuudenkuvaus otti vahvoja vaikutteita natsi-Saksan symboleista, rituaaleista ja politiikasta. Kuvitteellisen maailmanhallinnon suoltama propaganda toistaa Leni Riefenstahlin Tahdon riemuvoitto -elokuvassa käyttämiä tehokeinoja.
Jotkut erehtyivät pitämään elokuvaa sen esittämiä uhkakuvia ihannoivana. Toisen maailmansodan pommitusten keskellä kasvanut, hollantilaissyntyinen ohjaaja Paul Verhoeven on kuitenkin kutsunut elokuvaa nykypäivän Yhdysvaltoja ja median valtaa arvostelevaksi ”poliittiseksi kannanotoksi”.
Jatko-osat

Starship Troopers 2 (2004)
Starship Troopers 3 (2008)
Aiheesta muualla

Markku Soikkeli: Starship Troopers.
Strå

| Strå |
| --- | --- |
 Strå
 Koordinaatit: 58°25′N, 14°53′E 
Valtio:  Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Vadstena
Hallinto:  
 – Asutustyyppi:  Kylä
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Strå on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vadstenan taajamaan 3,8 kilometriä, Bondorlundaan 2,7 km, Tistorpiin 2,9 km, Kastaan 3,5 km, Hoviin 4,2 km ja Börstadiin 4,3 km.
Kylässä sijaitsee keskiajalla rakennettu kirkko. Kirkon alttarirakennelma on tehty 1700-luvulla peruskorjauksessa.
Strå oli vuosina 1863–1951 itsenäinen kunta. Vuonna 1952 se yhdistyi Örbergan, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Strån kirkko.
Southaven

| Southaven |
| --- | --- |


 Koordinaatit: 34°58′0″N, 89°59′14″W 
Valtio:  Yhdysvallat
Osavaltio:  Mississippi
Piirikunta:  DeSoto
Hallinto:  
 – Pormestari:  Darren Musselwhite (R)
Pinta-ala:  
 – Kokonaispinta-ala:  107,6 km²
 – Josta vettä:  0,7 km² 
Korkeus:  94 m
Väkiluku (2010):  48 982
 – Väestötiheys:  502 as./km²
Aikavyöhyke:  UTC-6 (kesäaika UTC-5)
Lempinimi::  The Top of Mississippi
Infobox OKVirheellinen NIMI-arvo: 
Southaven on kaupunki DeSoton piirikunnassa, Mississippin osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 48 982. Kaupungin pormestarina toimii nykyisin republikaanisen puoleen Darren Musselwhite.
Kuvia kaupungista

Southavenin kaupungintalo.
Southaven Towne Center -kauppakeskus.
Keskuspuisto.
Longgun luola

| Longgun luola> Sijainti |
| --- | --- |
 Longgun luola
Koordinaatit:  30°39′14.9″N, 110°4′29.1″E
Valtio:  Kiina
Paikkakunta:  Hubein maakunta, Jianshin piirikunta
Historia
Tyyppi:  luola
Ajanjakso:  pleistoseeni
Kulttuuri:  paleoliittinen kausi
Korkeus:  794  m
Infobox OKNimi-testi OK: 
Longgun luola eli Longgudong (engl. Longgudong cave, suom. Lohikäärmeen luiden luola) tai vaihtoehtoisesti Juyuandong (suom. Jättiläisapinan luola) on arkeologinen kohde Kiinassa Hubein maakunnan Jianshin piirikunnassa. Luolasta on löydetty primitiivisen ihmisen jäänteitä, kivityökaluja ja runsaasti suurimman apinan Gigantopithecus blackin hampaita.
Ympäristö

Luola sijaitsee Jintangin kylässä olevalla pienellä kukkulalla. Luolan suunaukon edestä virtaa pieni Longgudongjoki (engl. Longgudong River), jonka vedenpinta on 85 metriä alempana kuin luolan suuaukko. Joki virtaa maanalaisenakin ja yhtyy lopulta puolentoista kilometrin jälkeen Yesanheen jokeen ja sitten Qingjiangin jokeen, joka on Jangtzen eteläinen haara. Toinen kuuluisa luola Longgupo sijaitsee 63 kilometriä pohjoiseen.
Ajoitukset

Luolan fossiilisen faunan mukaan löytöaineiston vanhin materiaali sijoittuu varhaiseen pleistoseeniin. Paleomagnetostratigrafian tulokset sopivat parhaiten Matuyama-epookkiin, joka tukee edellistä ajoituksen arviota. Eräs arvio ajoitukselle on 1,4–1,1 miljoonaa vuotta sitten.
Luolassa on silti voitu asustaa myöhemminkin pitempiäkin aikoja, sillä luolasta on löytynyt peuran sarvesta tehty veistos, joka ajoitetaan 13 000 vuotta vanhaksi. Sen ikä on sama kuin nuotioiden hiilenpalasten, joita löytyi samasta kerroksesta.
Löytöaineisto > Ihminen

Luolasta löytyneet kuusi ihmisen hammasta ovat ilmeisesti niin primitiivisiä, että niiden arvellaan kuuluneen Australopithecinelle tai Meganthropukselle. Nykyihminen eli Homo sapiens on elännyt luolassa paljon lähempänä nykyaikaa, mutta tästä lajista ei ole jäänyt jäljelle fossiileja.
Löytöaineisto > Artefaktit

Luolasta on löytynyt yli 600 kivistä artefaktia. Osa kivistä olivat luonnonkiviä, jotka ihminen oli kuljettanut luolan sisälle. Ne tunnistaa siitä, etteivät ne ole kalkkikiviluolan mineraaleja. Muut artefaktit olivat kiventyöstössä syntyneitä iskoksia, säleitä, ytimiä ja työkaluja. Työkaluista tunnistettiin ainakin kaapimet, porat, naskalit ja lyömäkivet. Luista on valmistettu esimerkiksi naskalit ja pieniä lapioita.
Taide-esineeksikin voidaan luokitella edellä mainittu yli 10 senttimetriä pitkä sarvenkappale, johon on kaiverrettu kolme piirroskenttää. Yksi on useilla rinnakkaisilla viivoilla muodostettu kahdeksikko. Toinen on kuuden viivan ryhmä ja kolmas kuvio on sik-sak-viivoilla ja rinnakkaisilla viivoilla muodostettu pitkä ornamentti. Kappale on lopuksi peitetty punamaalilla, joka on todennäköisesti hematiittia eli punamultaa.
Löytöaineisto > Eläinfossiilit

Luolasta on löydetty 87 eläinlajin fossiileja, joista viisi on opittu tuntemaan vasta hiljattain. Puolet fossiileista on kuulunut pienille nisäkkäille ja 35 suurille nisäkkäille. Näistä kiinnostavin lienee Gigantopithecus blacki, jolta on löytynyt yli 100 hammasta luolan maakerroksista. Muita eläimiä ovat olleet esimerkiksi Ailuropoda melanoleuca wulingshanensis, Cuon javanicus antiquus and Tapirus sinensis.
Gigantopithecuksen neljä hammasta analysoitiin yhdessä toisen luolan neljän hampaan kanssa ja silloin ilmeni, että G.blacki eli metsissä ja oli kasvinsyöjä. Apina eli niin sanotulla C3-dieetillä, joka poikkeaa muiden apinoiden ruokavaliosta, joka koostuu lähinnä C4-dieetistä. G. blacki hävisi tältä alueelta, joka oli sen pohjoisinta levinneisyysaluetta. Apina kuoli lopulta sukupuuttoon.
Lucile Morat

Lucile Morat vuonna 2017.
Lucile Morat (s. 15. kesäkuuta 2001) on ranskalainen mäkihyppääjä. Hänen seuransa on Courchevel.
Morat sijoittui Lahden MM-kilpailuissa 2017 normaalimäessä 24:nneksi ja sekajoukkuemäessä kymmenenneksi. Vuoden 2018 talviolympialaisissa hän hyppäsi normaalimäessä 21:nneksi.
Maailmancupissa Morat esiintyi ensimmäisen kerran joulukuussa 2016 Lillehammerissa sijoittuen 12:nneksi. Parhaimmillaan hän on sijoittunut kuudenneksi joulukuussa 2016 Nižni Tagilissa.
Vuoden 2018 nuorten MM-kilpailuissa Morat sai joukkuemäestä pronssia ja oli normaalimäessä neljäs.
Luettelo Amalgam Comicsin henkilöistä

Tämä on luettelo amerikkalaisen sarjakuvakustantamo Amalgam Comicsin luomista kuvitteellisista henkilöistä. Huom. Luettelo on keskeneräinen.
Sankarit

Access
Amatsoni
Catsai
Dare Terminaattori
Dial H.U.S.K.
Ferromies
Goljatti
Hyönteiskuningatar
Jade Nova
Jericho
Jäävuori
Kapteeni Marvel
Karkuri
Lepakko-Otus
Lobo Ankka
Magneto
Mercury
Musta Lepakko
Neiti Tique
Niles Cable
Petokas
Rautalyhty
Silikoonimies
Supersotilas
Terra-X
Tohtori Outokohtalo
Tulilintu (myöhemmin superroisto)
Tumma Kynsi
Venyvätyttö
Vesisukeltaja
Vihreä Vartiomies
Yöhiipijä
Roistot

Blobuster
Galactiac
H.E.C.T.O.R.
Hyeena
Hämähäkkiklooni
Kaksinaamainen Menninkäinen
Kybercroc
Lady Talia
Linnunpelätin
Selina Luthor
Majuri Zemo
Mandarinestro
Omegapeto
Ra's-A-Tuho
Sinistron
Spiraali Harley
Suuri Kysymys
Terra-X
Thanoseid
Tohtori Tuomiopäivä
Tulilintu
Verilintu
Viherkallo
Will Magnus
Load

| Load Metallica |
| --- | --- | --- |

Studioalbumin tiedot
 Äänitetty : 1. toukokuuta 1995 – 1. helmikuuta 1996
 Studio : Record Plant, Sausalito, Kalifornia
 Julkaistu: 4. kesäkuuta 1996
 Formaatti: CD, LP, C-kasetti
 Tuottaja(t): Bob Rock, James Hetfield ja Lars Ulrich
 Tyylilaji: hard rock, heavy metal, alternative metal
 Kesto: 78.58
 Levy-yhtiö:  Elektra Records  Vertigo Records
Listasijoitukset
  Suomen virallinen lista: 1.
Metallican muut julkaisut
| Live Shit: Binge & Purge 1993 | Load 1996 | ReLoad 1997 |
Singlet albumilta Load
 ”Until It Sleeps” Julkaistu: 21. toukokuuta 1996  ”Hero of the Day” Julkaistu: 9. syyskuuta 1996  ”Mama Said” Julkaistu: 25. marraskuuta 1996  ”King Nothing” Julkaistu: 6. tammikuuta 1997
Load on yhdysvaltalaisen heavy metal -yhtye Metallican kuudes studioalbumi. Se julkaistiin vuoden 1996 kesäkuussa. Yhtye siirtyi albumilla musiikillisesti lähemmäs kevyempää hard rockia ja luopui ensimmäisen kerran urallaan tavanomaisesta thrash- ja heavy metal -soundistaan, mikä herätti fanien keskuudessa enemmän ristiriitaisia tunteita kuin mikään muu vaihe yhtyeen historiassa. Albumilla on vaikutteita muun muassa blues-, southern- ja country rockista sekä alternative metalista ja -rockista. Loadin tuottivat vuoden 1991 Metallica-albumin tavoin tuottaja Bob Rock sekä yhtyeen laulaja-kitaristi James Hetfield ja rumpali Lars Ulrich. Se on kestoltaan noin 79 minuuttia ja täten Metallican pisin studioalbumi.
Laulaja-kitaristi James Hetfield ja rumpali Lars Ulrich vastasivat albumin laulunkirjoittamisesta pitkälti kahdestaan. Myös soolokitaristi Kirk Hammett osallistui seitsemän kappaleen tekemiseen, mutta sen sijaan basisti Jason Newsted ei osallistunut sävellystyöhön. Loadin on sanottu sisältävän bluesrock-vaikutteisia kitarariffejä, yksinkertaisempaa ja hitaampaa rumpujen soittoa, sekä aiempaa henkilökohtaisempia sanoituksia. Albumi oli myös Metallican ensimmäinen, jolla yhtye käytti jokaisessa kappaleessa kitaroissaan E♭-viritystä. Fanien mielipiteet albumista ja sen edustamasta tyylistä ovat säilyneet voimakkaina puolesta ja vastaan vielä pitkään julkaisun jälkeenkin.
Albumin kappaleista ”Until It Sleeps”, ”Hero of the Day”, ”Mama Said” ja ”King Nothing” julkaistiin singleinä. Metallican vuosina 1996–1997 toteuttama, albumia markkinoinut Poor Touring Me -kiertue on taltioitu konserttivideoksi Cunning Stunts (1998).
Load ensiesiintyi Yhdysvalloissa Billboard 200 -albumilistan ykkösenä. Se pysytteli kärkipaikalla neljän viikon ajan myyden julkaisuviikollaan 680 000 kappaletta. Yhdysvalloissa albumi on myynyt Recording Industry Association of American mukaan viisinkertaista platinaa. Suomessa Load nousi Suomen virallisen listan ykköspaikalle ja pysytteli listalla kaikkiaan 29 viikkoa. Albumia on myyty Suomessa yli 64 000 kappaletta, ja se ylitti sekä kulta- että platinalevyrajan julkaisuvuonnaan. Kriitikoiden keskuudessa Load sai lähinnä hyviä arvioita.
Albumin tausta > Kirjoittaminen ja äänittäminen

Vuoden 1994 kesän Metallica vietti Yhdysvaltain-kiertueella Live Shit: Binge & Purge -livealbuminsa tukemiseksi. Lokakuussa yhtye aloitti uuden kappalemateriaalin työstämisen. Uuden albumin varsinainen äänittäminen käynnistyi vuoden 1995 toukokuussa tuottaja Bob Rockin ja äänittäjä Randy Staubin kanssa Kalifornian Sausalitossa Record Plant -studiossa. Record Plant sijaitsi lähellä yhtyeen jäsenten koteja, millä on sanottu olleen positiivinen vaikutus äänittämisen aikana vallinneeseen rennompaan ilmapiiriin. Yhtye oli myös innostunut albumin tekemisestä, koska monia uusia kappaleita oli kirjoitettu valmiiksi jo ennen studioon siirtymistä. Runsas uuden materiaalin määrä kuitenkin nosti esiin kysymyksen siitä, mitä kaikkien uusien kappaleiden kanssa pitäisi tehdä.
Metallica pysytteli vuoden 1995 enimmäkseen poissa julkisuudesta lukuun ottamatta muutamia konsertteja. Elokuussa yhtye aloitti lyhyen Escape from the Studio -kiertueen Lontoon Astoria-klubilta, jossa paikalla ollut yleisö koostui yhtyeen faniklubin jäsenistä. Yhtye soitti tuona iltana ensimmäisen kerran uudet kappaleensa ”2 X 4” ja ”Devil’s Dance” antaakseen esimakua tulevasta albumistaan. Kiertueen jälkeen jatkunut hiljaiselo vallitsi yhtyeen ympärillä vielä kesään 1996. Rumpali Lars Ulrich paljasti faneille muutamia yksityiskohtia tulevasta albumista huhtikuussa; eräs Ulrichin julki tuomista asioista liittyi muun muassa albumin kappaleiden sanoituksiin, joiden hän kertoi olevan aiempaa syvällisempää itsetutkiskelua. Keskeinen tekijä kappaleiden sanoitusten taustalla oli ollut esimerkiksi laulaja-kitaristi James Hetfieldin isä Virgil Hetfieldin kuolema syöpään aiemmin samana vuonna. Isän sairaus oli pakottanut Hetfieldin miettimään lapsuuttaan perinpohjaisesti ja nostanut esiin vanhoja ristiriitoja ja tuntemuksia. Hetfield paljasti kirjoittaneensa kaksi uuden albumin kappaletta, ”Bleeding Me” ja ”Until It Sleeps” isänsä sairaudesta.
Toukokuussa 1996 Metallica paljasti uuden albumin olevan nimeltään Load. Albumin ilmoitettiin ilmestyvän jo kesäkuussa. Uutinen herätti lehdistön ja yhtyeen fanien keskuudessa paljon keskustelua sekä puolesta että vastaan. Esiin nousi myös ilmeinen kysymys siitä, myisikö Load enemmän kuin edeltäjänsä, vuoden 1991 menestysalbumi Metallica. Lisäksi arvuuteltiin, sisältäisikö albumi ”Nothing Else Mattersin” kaltaista balladia, olisiko se tyyliltään raskaampi kuin Metallica, ja lähtisikö yhtye albumin myötä jälleen kolmen vuoden massiiviselle kiertueelle. Thrash metalin aikakauden sanottiin tuolloin olevan jo ohitse, joten myös Metallican ajankohtaisuus yhtyeenä kyseenalaistettiin.
Albumin tausta > Kansikuva

Loadin kansikuvan on luonut kiistelty ja ristiriitaisia tunteita töillään herättänyt taiteilija Andres Serrano. Kansikuvana esiintyvä taideteos on nimeltään ”Blood And Semen III”. Serrano käytti sen luomiseen naudan verta ja omaa siemennestettään, jotka hän puristi kahden pleksilasin väliin. James Hetfield on jälkikäteen ilmaissut tyytymättömyytensä kansikuvaan, ja sanonut myös pitävänsä kantta ”taidehomoiluna”:
»Kansikuvajuttu meni myös vastoin minun toiveitani. Kirk [Hammett] ja Lars [Ulrich] olivat tuolloin todella ”kiinni toisissaan”, varsinkin huumeiden johdosta. Meikäläinen jäi syrjään. Lars ja Kirk olivat todella kiinnostuneita taiteesta, erityisesti abstraktista taiteesta. Jannut esittivät niin homoa ja he tiesivät meikäläisellä olevan kestämistä. Niinpä albumin kansikuva ilmentää hyvin tuota kaikkea. Rakastan taidetta mutta sillä ei tarvitse järkyttää. Menin mukaan heidän naamioleikkeihinsä, kaikkeen typerään mikä heidän piti saada tehtyä.»
Kirk Hammett hankki alkuperäisen kansitaideteoksen sittemmin omaan taidekokoelmaansa.
Kappaleet

Kaikki sanat James Hetfield.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Ain't My Bitch | James Hetfield, Lars Ulrich | 5.04 |  |  |  |  |  |  |
| 2. | 2 X 4 | Hetfield, Ulrich, Kirk Hammett | 5.28 |  |  |  |  |  |  |
| 3. | The House Jack Built | Hetfield, Ulrich, Hammett | 6.38 |  |  |  |  |  |  |
| 4. | Until It Sleeps | Hetfield, Ulrich | 4.28 |  |  |  |  |  |  |
| 5. | King Nothing | Hetfield, Ulrich, Hammett | 5.29 |  |  |  |  |  |  |
| 6. | Hero of the Day | Hetfield, Ulrich, Hammett | 4.21 |  |  |  |  |  |  |
| 7. | Bleeding Me | Hetfield, Ulrich, Hammett | 8.18 |  |  |  |  |  |  |
| 8. | Cure | Hetfield, Ulrich | 4.54 |  |  |  |  |  |  |
| 9. | Poor Twisted Me | Hetfield, Ulrich | 4.00 |  |  |  |  |  |  |
| 10. | Wasting My Hate | Hetfield, Ulrich, Hammett | 3.57 |  |  |  |  |  |  |
| 11. | Mama Said | Hetfield, Ulrich | 5.20 |  |  |  |  |  |  |
| 12. | Thorn Within | Hetfield, Ulrich, Hammett | 5.51 |  |  |  |  |  |  |
| 13. | Ronnie | Hetfield, Ulrich | 5.17 |  |  |  |  |  |  |
| 14. | The Outlaw Torn | Hetfield, Ulrich | 9.48 |  |  |  |  |  |  |
|  |  |  | 78.59 |  |  |  |  |  |  |
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Kultaa: 12. elokuuta 1996
Platinaa: 12. elokuuta 1996
Triplaplatinaa: 12. elokuuta 1996
Nelinkertaista platinaa: 2. marraskuuta 1997
Viisinkertaista platinaa: 9. kesäkuuta 2003
Kokoonpano

James Hetfield – laulu ja rytmikitara
Kirk Hammett – soolo- ja rytmikitara
Jason Newsted – basso ja taustalaulu
Lars Ulrich – rummut
Arvostelut

Allmusic:
Robert Christgau: C+
Entertainment Weekly: B
Rolling Stone:
Aiheesta muualla

Load Discogsissa. (englanniksi)
Albumi Load Encyclopaedia Metallum -sivustolla (englanniksi)
Loadia on pidetty laulaja-kitaristi James Hetfieldille merkittävänä albumina. Hetfield kirjoitti albumille aiempaa henkilökohtaisempia sanoituksia, joissa hän käsitteli muun muassa vanhempiensa kuolemaa.
Long Point

Long Point voi tarkoittaa seuraavia maantieteellisiä kohteita:
Long Point, kaupunki Illinoisissa, Yhdysvalloissa.
Long Point, noin 40 kilometrin pituinen niemi Winnipegjärven pohjoisaltaassa Manitobassa, Kanadassa.
Long Point, noin 40 kilometrin pituinen hiekkasärkkä ja luonnonpuisto Eriejärvellä Ontariossa, Kanadassa.
Long Point, Sydneyn lähiöalue, Uusi Etelä-Wales, Australia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Long Point”, voi hakea sivunnimihaulla, laajalla sivunnimihaulla tai tekstihaulla.
Socialistisk Ungdom i Norden

Socialistisk Ungdom i Norden (SUN) on pohjoismaalaisten vasemmistonuorten kattojärjestö Nuorten pohjoismaiden neuvostossa.
Jäsenjärjestöt

Vasemmistonuoret (Suomi)
Ung Vänster (Ruotsi)
Socialistisk Folkeparti Ungdom (Tanska)
Socialistisk Ungdomsfront (Tanska)
Ung Vinstri Graen (Islanti)
Sosialistisk Ungdom (Norja)
Rød Ungdom (Norja)
Unga Tjóðveldiðn (Färsaaret)
Inuusuttut Ataqatigiit Ungdom (Grönlanti)